google/wiki40b huggingface dataset:
יחסי סין–קוריאה הצפונית

עד מלחמת קוריאה

ב-6 באוקטובר 1949 החליפו המדינות הכרה דיפלומטית.
במאי 1950 ביקר קים איל-סונג בחשאי בבייג'ינג במטרה להפיץ להנהגה הסינית את תוכנית הלוחמה שלו.
בעקבות חציית קו הרוחב 38, על ידי כוחות האומות המאוחדות בעת מלחמת קוריאה, באוקטובר 1950, נכנסה סין למלחמה בתמיכתה בקוריאה הצפונית. בנוסף להתערבותה הצבאית של סין במלחמת קוריאה, קיבלה סין גם פליטים וסטודנטים מקוריאה הצפונית בעת המלחמה וסיפקה סיוע כלכלי לקוריאה הצפונית.
בעקבות חתימת הסכם שביתת הנשק במלחמת קוריאה ב-1953, סין ביחד עם חברות הגוש המזרחי בראשות ברית המועצות סיפקה סיוע כלכלי נרחב לקוריאה הצפונית על מנת לתמוך בשיקומה ובפיתוחה הכלכלי.

שנות השישים

שנות השישים של המאה העשרים התאפיינו בעיקר בהרעה ביחסי סין וקוריאה הצפונית, בעיקר עקב ביקורת מצד צפון קריאה על המהפכה התרבותית בסין, כאשר סין תיארה את קוריאה הצפונית כ"רוויזיוניסטית".

הסכם שיתוף הפעולה בין סין לקוריאה הצפונית

ב-1961 חתמו שתי המדינות על "הסכם הידידות הסינית" לשיתוף פעולה בין סין לקוריאה הצפונית, אשר יהיה בתוקף עד 2021.
במסגרת ההסכם התחייבה סין להגיש מיד סיוע צבאי לקוריאה הצפונית במסגרת כל התקפה חיצונית עליה.

אחרי המלחמה הקרה

ב-1 בינואר 2009 הכריזו שתי המדינות על שנת 2009, כעל "שנת הידידות בין סין לקוריאה הצפונית", לציון 60 שנות יחסים דיפלומטיים בין שתי המדינות.
ב-5 במאי 2013 תפסה קוריאה הצפונית סירת דיג סינית ועליה 16 אנשי צוות. על מנת להחזיר את הסירה ואת אנשי הצוות עמה לסין, דרשה קוריאה הצפונית 600 אלף יואן.
לפי מאמר בניו יורק טיימס, היחסים בדצמבר 2014, הגיעו לנקודה נמוכה ביותר.
בשנת 2018 נשיא סין שי ג'ינפינג פגש את מנהיג קוריאה הצפונית במרץ ושנית במאי - שני הביקורים נערכו בסין.
סין היא בפועל שותפת המסחר היחידה של קוריאה הצפונית, כאשר כ-90% מהיבוא ו-86% מהיצוא של קוריאה הצפונית הם מסין.
ערן בדינרי

ביוגרפיה

ערן בדינרי נולד בקריית מוצקין.
תקופה קצרה למד ספרות באוניברסיטת חיפה, וכמו כן אצל המוזיקאים ברק חנוך, רפי קדישזון, מורדי פרבר וירון חסון, אולם את מרבית לימודיו בחר לעשות כאוטודידקט.
כמוזיקאי פרסם בדינרי שלושה אלבומים ובהם יצירותיו לגיטרה. יצירותיו מאופיינות בקו מלודי ברור, בסגנון הנע על התפר שבין מוזיקה קלאסית לעממית, אם כי חלקן מושפעות באופן מובהק ממוזיקת ג'אז.
כסופר ומשורר פרסם בדינרי שלושה עשר ספרים ובהם נובלות, סיפורים קצרים, שירה, רומן ופואמה אוטוביוגרפית. ספריו נושאים רוח אקזיסטנציאליסטית, אם כי לא באופן מובהק, וזאת בשל בחינתם את היחס שבין הקיום למהות באופן שנוטה להציב סימן שאלה כתשובה. הם מתמקדים במאבקו של היחיד בתוך החברה, וכתובים בסגנון ריאליסטי הנוטה לאיקונוקלאזם ודקדנס.
מקשר דינמי

מקשר דינמי (dynamic linker) הוא סוג של טוען שטוען ומקשר בזמן הריצה (run-time) או הטעינה (load-time) ספריות משותפות (קובצי dll במערכת ההפעלה חלונות, so במערכת לינוקס) לתוכניות שנמצאות בזיכרון המחשב. הספריות המשותפות נמצאות בדרך כלל בקבצים נפרדים על גבי הכונן הקשיח.
בזמן ההידור של תוכנה שמשתמשת בקישור דינאמי, מצטמצמת פעולת המקשר לרישום של שם הספרייה המשותפת ושם או מספר השגרה בספרייה שיש להפעיל. בזמן הריצה של התוכנה, המקשר הדינמי מאתר את קטעי הקוד הדרושים בספריות המתאימות וטוען אותן לשטח הזיכרון המוקצה לתהליכים. עיקר העבודה, אם כן, מתבצע בזמן הטעינה או זמן הריצה של התוכנה.
בשיטה הישנה, לאחר שכל הספריות המשותפות נטענו לזיכרון, החליפו את כל ההפניות לספריות משותפות במצביעים שהורו על מיקום הספריות בזיכרון המחשב. בחלונות 3.11, לדוגמה, כל ההפניות לספריות היו מאורגנות ברשימות מקושרות, כך שניתן היה לעדכן את המצביעים לכל אחת מהספריות באופן סדרתי. כיום, רוב המערכות שמשתמשות בקישור דינאמי משתמשות בטבלת סמלים שבזמן ההידור כל המצביעים שלה ריקים. בזמן הטעינה, מעדכנים את המצביעים כך שיורו על מיקום הספריות בזיכרון. החיסרון בשיטה זו לעומת השיטה הישנה הוא שכדי להפעיל בזמן ריצה שגרה בספרייה משותפת צריך קודם כל לאתר את מיקומה בזיכרון בטבלת הסמלים.
הספריות עצמן מכילות טבלאות קפיצה (jump table), שנקראות Procedure Linking Table (PLT), שמורות על מיקום השגרות בספרייה. כדי להפעיל שגרה בספרייה מסוימת, יש לאתר את מיקומה בטבלת הקפיצה על מנת לדעת את מיקומה בזיכרון המחשב. התקורה שנוצרת בשיטה זו בדרך כלל קטנה וזניחה.
ניקלאוס וירת

ביוגרפיה

וירת נולד בווינטרתור שבשווייץ, ב-1934. ב-1959 קיבל תואר ראשון בהנדסת אלקטרוניקה מהמכון הטכנולוגי של ציריך (ETH). בשנת 1960 קיבל תואר שני (M.Sc) מאוניברסיטת לבל שבקנדה. ב-3 הוענק לו תואר דוקטור בהנדסת חשמל ומדעי המחשב (EECS) מאוניברסיטת קליפורניה בברקלי. את התואר השלישי השלים בהנחיית הארי האסקי, חלוץ בתחום תכנון המחשבים.
מ-1963 ועד 1967 שימש כמרצה במדעי המחשב באוניברסיטת סטנפורד ולאחר מכן שוב באוניברסיטת ציריך. ב-1968 מונה לפרופסור לאינפורמטיקה ב-ETH שבציריך, ושהה בשבתון של שנתיים בזירוקס פארק בקליפורניה. וירת פרש לגמלאות בשנת 1999.

עבודתו

וירת היה המתכנן הראשי של שפות המחשב ‏Euler, Algol-W, פסקל, Modula, Modula-2 וכן Oberon.
הוא לקח חלק משמעותי בתכנון ויישום המחשב Lilith, מערכת ההפעלה Oberon ומערכת התכנון והסימולציה לחומרה ספרתית Lola. על עבודתו זו בתחום שפות המחשב, זכה וירת בפרס טיורינג לשנת 1984 והוכתר כ-Fellow of the ACM.
מאמרו Program Development by Stepwise Refinement שעסק בהוראת התכנות נחשב לטקסט קלאסי בהנדסת תוכנה. ב-1976 כתב וירת את הספר "Algorithms + Data Structures = Programs" ("אלגוריתמים + מבני נתונים = תוכניות"), וזה זכה להכרה נרחבת והוא עדיין שימושי נכון לתחילת המאה העשרים ואחת.
וירת תכנן את שפת התכנות הפשוטה PL/0 כדי להדגים תכנון מהדרים, ושפה זו הייתה הבסיס לקורסים אוניברסיטאיים רבים בנושא תכנון מהדרים.
ב-1995 טבע את האמרה "תוכנה הופכת לאיטית בקצב הגבוה יותר מהאצת החומרה" (כיום ידועה כחוק וירת), אך במאמר שכתב באותה השנה הוא מייחס את האמרה למרטין רייזר.

ציטוטים

"Reliable and transparent programs are usually not in the interest of the designer."
"In our profession, precision and perfection are not a dispensable luxury, but a simple necessity".
ימת סלטון

היסטוריה

עמק אימפריאל המדברי הפך בשנים הראשונות של המאה ה-20 לנווה מדבר חקלאי משגשג, המבוסס על השקיה במי נהר הקולורדו. חברת הפיתוח של קליפורניה, בראשות צ'ארלס רוקווד, החלה ב-1901 להזרים מים לעמק באמצעות תעלת אלאמו. הסחף הרב שנישא עם מי הנהר שקע בתעלה, וב-1904 צמצם מאוד את כמות המים שהגיעו לחוות. החקלאים לחצו על החברה לפתור את הבעיה, ורוקווד, שעמד בפני אפשרות של פשיטת רגל, הורה לפתוח פרצה בגדת הנהר, כשישה קילומטרים דרומית לפתח התעלה. לא נבנו שערי כניסה, ולא התקבל אישור משלטונות מקסיקו. מי הנהר (בחלק מן הזמן כולם) זרמו ללא הפרעה לתוך התעלה. במהלך השיטפונות העונתיים מ-1904 ועד סוף 1906 זרמה לשקע סלטון כמות מים גדולה מאוד, ובמרכז השקע נוצרה ימת סלטון. 
ניסיונות כושלים רבים נעשו לסגור את הפרצה ולשלוט על הזרם באמצעות שערים. השיטפון הופסק לבסוף ב-27 בינואר 1907, לאחר התערבות משמעותית של חברת הרכבת סאותרן פסיפיק שמסילת הברזל שלה עברה בעמק.
עם השנים הפכה הימה לאזור תיירות ונופש, וחופיה כונו "הריביירה של קליפורניה". שיא הפריחה היה ב-שנות ה-50 וב-שנות ה-60. התיירות החלה לדעוך ב-שנות ה-70, ורוב אתרי הנופש ננטשו.    
הימה ניזונה רוב שנות קיומה מעודפי מי ההשקיה שהוזרמו לחוות בעמק אימפריאל. במהלך השנים נוצר מחסור במים, וב-2003 הוסכם לצמצם את מכסות המים להשקיה, ולהעביר חלק מהן לעיר סן דייגו. זרימת המים אל הימה פחתה בהדרגה. כיום ימת סלטון הולכת ומצטמצמת, בדומה לים המלח. בתחילת העשור השני של המאה ה-21 היה שטח הימה כ-900 קילומטרים רבועים. 
מימת מים מתוקים הפכה ימת סלטון לימת מים מלוחים. מליחות המים הולכת וגדלה, ועברה את ה-5% (יותר ממליחות מי ים). בנוסף לכך, גובר זיהום המים וקרקעית הימה בשאריות דשנים ומתכות כבדות שמקורם במי נגר. הזיהום קיים גם בשטחים היבשים שנוצרו עקב הצטמצמות הימה, ויוצר סיכון משמעותי של אבק רעיל. האקולוגיה המקומית אשר נוצרה במקום במשך חיי הימה הולכת וגוועת.
קיימות הצעות ותוכניות שונות להצלת הימה, ביניהן הקמת תעלה שתזרים אליה מים מלוחים מן האוקיינוס השקט.
בקצה הדרומי של הימה נמצא מקלט חיות הבר הלאומי סוני בונו ימת סלטון (Sonny Bono Salton Sea National Wildlife Refuge). המקלט שוכן בנתיב הנדידה הפסיפי (Pacific Flyway) של העופות הנודדים.
דרומית לימה הוקמו כמה תחנות כוח להפקת אנרגיה גיאותרמית.
קלט

בתחום המחשוב והאוטומציה, קלט הוא כלל הנתונים המגיעים אל המחשב או אל מכשיר אוטומטי אחר, מן העולם שמחוצה לו. אמצעי קלט הם כלל האמצעים להזנת המחשב, או המכשיר האוטומטי האחר, בנתונים כאלה. 
כיוון שרבות ממשימות המחשב מתבססות על נתונים שמקורם בעולם שמחוצה לו, הרי תנאי בסיסי לפעולתו התקינה של המחשב היא אספקת נתונים אלה בצורה אמינה וקלה ככל האפשר.

קריאה ישירה של מסמכי מקור

לצמצום מלאכת ההקלדה פותח ציוד שאיפשר קריאת נתונים ישירות ממסמכי מקור מסוימים, כגון קורא אופטי, קורא דיו מגנטית (קריאת תווים מגנטית) וקורא סימנים שסומנו בעיפרון על-גבי טופס מתאים.
להזנה מהירה של מספר קטלוגי של מוצרים (מוצרים שנרכשו בחנות, פריטים במחסן, ספרים בספרייה) נוצר בשנות השבעים הברקוד - קוד לייצוג מספרים ואותיות שניתן לקרוא אותו באמצעות העברתו אל מול עינית קוראת, שחסך את הצורך בהקלדת המספר הקטלוגי של המוצר, ובכך הביא להזנת נתונים מהירה ואמינה יותר.
פס מגנטי הנמצא על כרטיס אשראי מאפשר קריאה של פרטי הכרטיס (מספר הכרטיס, שם בעל הכרטיס וכו') באמצעות קורא מתאים ("שפתיים"), תוך הבטחת הזנה מהירה ואמינה יותר של פרטים אלה.

הזנה על ידי המשתמש

בסוף שנות השמונים החל מעבר הולך וגובר להזנה של נתונים ישירות על ידי המשתמשים, באמצעות מסוף המחובר למחשב מרוחק או באמצעות מחשב אישי. צורה זו של הזנת נתונים צימצמה מאוד את הצורך בקלדניות, אם כי יש מהן שעוסקות בכך עד היום (2005).
התרחבות השימוש בממשק משתמש גרפי הביאה להתפתחות סוג חדש של אמצעי קלט, אמצעי ההצבעה שהבולט בהם הוא העכבר. אמצעים אלה משמשים לבחירה ישירה מתוך אפשרויות המוצגות על-גבי המסך, תוך דימוי הצבעה על האפשרות הנבחרת. אמצעי הצבעה בולטים אחרים הם מסך מגע, שמאפשר בחירת האפשרות הרצויה, מתוך אפשרויות שמוצגות על-גביו באמצעות נגיעה באצבע או בעט במיצג, משטח מגע - אמצעי שחוסך מקום ביחס לעכבר, ג'ויסטיק (או שטיח ריקוד), שנכון לשנת 2010 כבר כמעט ואינו בשימוש וכדור עקיבה, שנכון לשנת 2010 משמש כמעט ורק אנשים עם לקות תנועה.
חבורה חופשית

חבורה חופשית היא חבורה שקבוצת היוצרים שלה  אינה מקיימת אף יחס. בחבורה כזו כל איבר הוא מילה סופית ב'שפה' שהאותיות שלה הן הסימנים  עבור , ואין בה שתי אותיות רצופות מן הצורה  או . הכפל בחבורה מוגדר על ידי הדבקת שתי המילים זו לזו, ומחיקת הצירופים האסורים אם יש כאלה. את החבורה המתקבלת מבניה זו מסמנים ב- . ראו גם מונואיד חופשי. 
בחבורה חופשית קל לערוך חישובים, משום שכל איבר מוצג על ידי מילה אחת ויחידה. בפרט, בחבורה כזו יש פתרון פשוט לבעיית המילה ובעיית הצמידות. 
אם שתי קבוצות X ו- Y הן בעלות אותה עוצמה, אז החבורות  ו-  איזומורפיות זו לזו. בפרט, את החבורה הנוצרת על ידי קבוצה (כלשהי) בגודל n מקובל לסמן ב- . מספר היוצרים של חבורה חופשית מוגדר היטב (כלומר, בחבורה חופשית לא יכולות להיות שתי קבוצות יוצרים חופשיות בגודל שונה), והוא נקרא הדרגה של החבורה. את הדרגה של חבורה חופשית  מסמנים ב- . כך למשל .  
הראשון להגדיר חבורה חופשית (נוצרת סופית) היה Walther von Dyck, ב-1882, שביקש לתת תיאור אלגברי מדויק למושג הפעולה הגאומטרית של חבורה על המרחב. הוא הראה שכל חבורה נוצרת סופית היא מנה של חבורה חופשית. המשפט המשמעותי הראשון בתחום הנקרא היום תורת החבורות הקומבינטורית הוא משפט נילסן-שרייר, הקובע שתת-חבורה של חבורה חופשית גם היא חבורה חופשית. אולי במפתיע, הדרגה של תת-חבורה מאינדקס סופי תמיד גדולה מזו של החבורה: אם F חופשית ו- תת-חבורה מאינדקס סופי, אז . אם F חבורה חופשית נוצרת סופית, אז לכל אנדומורפיזם , תת-החבורה הקבועה  היא נוצרת סופית. אם  אוטומורפיזם, הדרגה של  אינה עולה על זו של F. החיתוך של שתי תת-חבורות נוצרות סופית של F הוא תת-חבורה נוצרת סופית.
חבורה חופשית היא אובייקט חופשי בקטגוריה של החבורות. בניסוח אחר, חבורה חופשית F עם קבוצת יוצרים X מקיימת את התכונה הבאה, הנקראת אוניברסליות: לכל חבורה  ופונקציה  קיים הומומורפיזם יחיד 
 המקיים , כאשר   הוא השיכון של X ב- F. בפרט נובע מזה שעבור כל חבורה G הנוצרת על ידי הקבוצה X, קיים אפימורפיזם , ובמילים אחרות כל חבורה אפשר להציג כחבורת מנה של חבורה חופשית. אם  כאשר  חופשית, אז  חופשית (לפי משפט שרייר), והיוצרים שלה, אברי R, נקראים יחסים של G. המנה  מסומנת ב-  ונקראת הצגה של G על ידי יוצרים ויחסים (זוהי presentation, להבדיל מ-representation).

חבורת האוטומורפיזמים

חבורת האוטומורפיזמים של חבורה חופשית נוצרת על ידי פעולות טבעיות על היוצרים, מן הצורה , והיחסים בין היוצרים האלה מוכרים וידועים. מחבורת האוטומורפיזמים החיצונית  יש הטלה טבעית על החבורה הליניארית , המוגדרת על ידי ההטלה . כאשר n=2, חבורת האוטומורפיזמים החיצונית איזומורפית ל- 
(Nielsen, 1917).

תורה מסדר ראשון

ב-1945 שיער אלפרד טרסקי שלכל החבורות החופשיות עם יותר מיוצר אחד יש אותה תורה מסדר ראשון. כלומר בדיוק אותם משפטים מסדר ראשון נכונים בכל חבורה חופשית מלבד  (שהיא החבורה החופשית היחידה שהיא אבלית). ההשערה הוכחה באופן בלתי תלוי על ידי צליל סלע ועל ידי Kharlampovich ו-Myasnikov, שבנוסף הוכיחו שתורה זו כריעה.
אלכסנדרו סבר

אלכסנדרו סבר (ב-22 בינואר 1921 מוינשט - 13 במאי 2010 באר שבע) היה סופר ומחזאי רומני- ישראלי, יהודי יליד רומניה שכתב ברומנית. התיישב בישראל בשנת 1990.
אלכסנדרו סבר נולד במוינשט בשם סולומון (סולו) זילברמן. ב-1948 סיים את הפקולטה לפילוסופיה וספרות של אוניברסיטת בוקרשט ובשנת 1990 עלה לישראל. משנת 1955 היה לחבר באיגוד הסופרים של רומניה ובהמשך, בישראל, היה חבר בהתאחדות הסופרים הישראלים בשפה הרומנית.
גרנד ראפידס

היסטוריה

פרק זה לוקה בחסר. אנא תרמו לוויקיפדיה והשלימו אותו.
דומברובה ביאלוסטוצקה

יהודי דומברובה

בין מלחמות העולם נמנו בעיר כ-2,400 יהודים, כמחצית מתושביה, ופעלו בה מוסדות דת ותרבות יהודיים, בית ספר מרשת תרבות ומפלגות ציוניות.
בתחילת ספטמבר 1939 נכבשה העיר בידי הגרמנים, אך כעבור כשבועיים נכנסו אליה הסובייטים בהתאם להסכם ריבנטרופ-מולטוב. עם פרוץ מבצע ברברוסה נכבשה העיר בשנית, והגרמנים שרפו את בתי העיר.
עם הכיבוש נמלטו רוב יהודי העיר לנובי דבור ולסוחובולה, וגורלם היה כגורל יתר יהודי יישובים אלו. כ-600 היהודים שנותרו בעיר רוכזו בבניין בית המרחץ ובית הקולנוע בה, ומשם נלקחו לעבודות כפייה, תוך רצח קבוצת צעירים.
במאי 1942 גורשו היהודים המבוגרים מהעיר לגטו סוחובולה, וב-2 בנובמבר גורשו יתר יהודי העיר למחנה קלבסין, וממנו שולחו ב-14 בדצמבר 1942 למחנה ההשמדה טרבלינקה.
פרנקה טורצקה

ביוגרפיה

טורצקה התאמנה בקבוצת מכבי ורשה. 
באליפות פולין שנערכה בבידגושץ' ביולי 1930 זכתה טורצקה במדליית כסף בריצת 200 מטר בתוצאה של 28.4 שניות.
Civilization Revolution

שחקן יחיד

בהתחלה עליך לבחור רמה, ולאחר מכן ציוויליזציה. לאחר שבחרת ציוויליזציה, מופיע סרטון קצר (שעליו ניתן לדלג בקלות) ולאחר מכן מופיע העולם בשנת 4000 לפנה"ס עם מתנחלים בודדים המקימים את עיר הבירה.
לאחר 5 תורות נוצרים לוחמים (Warriors), היוצאים מהעיר. הם יכולים לטייל או לתקוף ברברים. בדרך הם יכולים לפגוש בציוויליזציות שונות ולהציע להן שלום. לאחר עוד 5 תורות מופיע אדם מזוקן במשקפיים המציע לכם טכנולוגיות (המשמשות ליצירת יצירת יחידות מלחמה חדשות, מבנים,  פלאי עולם,  אפשרויות לשיפור  חבלי ארץ מסוימים או אפילו יש טכנולוגיות הלא עושות שום דבר ורק מפתחות טכנולוגיות חדשות) למשך כל המשחק.

מרובה שחקנים

מצב שבו ציוויליזציות אחרות הם שחקנים אחרים.

יחידות צבא

היחידה הראשונה במשחק היא לוחם. הלוחם הוא היחידה הכי חלשה, אך הכי בסיסית. קיימות יחידות רבות החזקות ממנו.

יחידות התקפה יבשתיות

לגיון- התקפה: 2. הגנה: 1. צעדים בתור: 1.
סוס- התקפה: 2. הגנה: 1. צעדים בתור: 2.
בליסטרה- התקפה: 4. הגנה: 1. צעדים בתור: 1.
אביר- התקפה: 4. הגנה: 2. צעדים בתור: 2.
תותח התקפה: 6. הגנה 2. צעדים בתור: 1.
טנק התקפה: 10. הגנה: 6. צעדים בתור: 3.
ארטילרי התקפה: 16. הגנה: 2. צעדים בתור: 2.

יחידות הגנה

קשת התקפה: 1. הגנה: 2. צעדים בתור: 1.
פיקמן התקפה: 1. הגנה: 3. צעדים בתור: 1.
רובאי התקפה: 3. הגנה: 5. צעדים בתור: 1.
חיל רגל מודרני התקפה: 4. הגנה: 8. צעדים בתור: 1.

יחידות ימיות

מפרשית קרב התקפה: 1. הגנה: 1. צעדים בתור: 2.
ספינת קרב התקפה: 2. הגנה: 2. צעדים בתור: 3.
משחטת התקפה: 6. הגנה: 6. צעדים בתור: 5.
אניית מלחמה התקפה: 12. הגנה: 18. צעדים בתור: 4.
צוללת התקפה: 12. הגנה: 2. צעדים בתור: 2.

יחידות התקפה אוויריות

מטוס קרב התקפה: 6. הגנה: 4. צעדים בתור: 8. תורות בלי בסיס: 2.
מטוס מפציץ התקפה: 18. הגנה: 3. צעדים בתור: 6. תורות בלי בסיס: 4.
כאשר יש 3 יחידות מאותו סוג באותה משבצת, אפשר לעשות צבא של היחידות האלה.
טיומן (קטרגל)

היסטוריה

המועדון הוקם בשנת 1999 ועד שנת 2001 נקרא בשם "סיבנפטפרובוד" ונתמך על ידי חברת סיבנפט, שלימים אורגנה מחדש והפכה לגזפרום נפט.
עונת 2009/2010 הייתה עונה היסטורית עבור הקבוצה אשר סיימה כסגנית אלופת ליגת העל הרוסית וגם העפילה לגמר הגביע הרוסי בקטרגל, במה שמהווה להישגי שיא בתולדותיה. היא שחזרה את ההישג גם בעונת 2018/2019 כשהעפילה לגמר פלייאוף הליגה, אך פעם הצליחה לזכות בתואר האליפות, לראשונה בתולדותיה.
האנדרטה לזכר יצחק רבין

הקמה

לאחר הרצח כוסו הקירות של בניין העירייה בציורי גרפיטי רבים של אזרחים, אשר ביקשו למחות, להתאבל ולהביע את רגשותיהם הסוערים על רצח ראש ממשלה בישראל. מלבד ששם הכיכר הוסב על שמו של יצחק רבין, כמו אתרים רבים נוספים ברחבי הארץ, הוחלט להציב באתר ההתנקשות יצירה אמנותית שתציין את תולדות האתר.
 בהכנת האנדרטה השתתפו אנשי ציבור, חברים, נציגי משפחת רבין ואמנים אחדים. היא תוכננה על ידי קלוד גרונדמן-ברייטמן. האנדרטה מורכבת משש עשרה אבני בזלת שהובאו מרמת הגולן, אשר נועדו לסמל את החיבור שרבין חש לאדמה. האבנים סותתו על ידי הפסלת יעל ארצי. והמתחם כולו, הסמוך לגן העיר, תוכנן על ידי דוד טרטקובר. ליד האנדרטה, מתחת לגרם המדרגות, מוצב פסל של יצחק רבין, עשוי מתכת וקבוע על אבן. טקס הסרת הלוט מעל האנדרטה התקיים ב-1 בנובמבר 1996, כשנה לאחר הרצח.
האנדרטה היא אתר עלייה לרגל לרבים, וקבוצות מטיילים רבות מגיעות אליה. היא גם מושא להשחתה של פעילים פוליטיים או פגועי נפש.
בסמוך לאנדרטה מתקיימים טקסים שונים לזכרו של רבין; בהם: טקס אזכרה ביום השנה למותו וטקס ביום הזיכרון לחללי מערכות ישראל.
קבוצת פעילים בשם: "משמרות השלום והדמוקרטיה" מארגנת מפגשים קבועים בסמוך לאתר האנדרטה, בכל יום שישי אחר הצהריים, מאז סתיו 1995. משתתפים בהם אנשי רוח ואמנות, המגיעים מרחבי הארץ. במשך השנים פעלו במסגרתה אלפי בני אדם; כיום מונה הקבוצה כמאתיים פעילים קבועים. פעילי הקבוצה ותומכיה מתכנסים לשמוע אנשי אמנות, נגנים ומרצים הנושאים את דברם או שרים יחד בציבור, ומתפזרים עם חשכה.
חוק ליטל

חוק ליטל (Little's law) הוא חוק יסודי בתורת התורים הסטטיסטית, הקובע שבמערכת יציבה, המספר הממוצע של הלקוחות () שווה לקצב ההגעה הממוצע שלהם (), כשהוא מוכפל בזמן הממוצע שהלקוחות מבלים במערכת (), דהיינו . בפרט, גורמים אחרים אינם יכולים להשפיע על המערכת.
את החוק, הידוע גם כמשפט ליטל, או התוצאה של ליטל, הוכיח ג'ון ליטל בשנת 1961.
אינטואיטיבית סביר לצפות שזמן ההמתנה במערכת יהיה תלוי בקצב ההגעה של הלקוחות ובזמן הטיפול בכל אחד מהם; אבל עקרונית, לא ברור שזמן ההמתנה הממוצע תלוי רק בקצב הממוצע ובזמן הטיפול הממוצע, ולא בהתפלגויות המעורבות. בפרט, החוק מראה שאין שום דרך לשפר את זמן ההמתנה על ידי ניווט מושכל של הלקוחות, או על ידי שינויים בדרכי הטיפול שאינם מורידים את הזמן הממוצע. 
החוק מתאים לכל מערכת, ואף למערכות בתוך מערכות אחרות. בבנק, לדוגמה, התור יכול להחשב כתת-מערכת אחת, וכל כספר כתת-מערכת נוספת, אך למרות זאת ניתן להפעיל את חוק ליטל על כל אחד מהם בנפרד או על כל המערכת המורכבת יחד. הדרישה היחידה היא שהמערכת יציבה - היא אינה במצב מעבר כמו אתחול או הפסקת פעולתה.
צ'אסווה נסופוואה

קריירת מועדונים

נסופוואה נולד בזמביה וגדל במחלקת הנוער של זנאקו, מועדון כדורגל זמבי. בשנת 1999 החל לשחק בקבוצה הבוגרת של המועדון, ובעונת 2002/2003 זכה איתו באליפות זמביה ובגביע הזמבי. לאחר מכן עבר לקריליה סובייטוב סמרה מליגת העל הרוסית, בה ערך 2 הופעות. בין היתר שיחק גם בקבוצת המילואים של המועדון. בעונת 2003/2004 חזר נסופוואה לזנאקו, ובעונה הבאה שיחק בגרין בופאלוס, מועדון זמבי נוסף, וגם איתו זכה בגביע הזמבי. בין השנים 2005 ו-2007 שיחק נסופוואה בטלקום מלזיה המלזית.
בחודש אוגוסט 2007 הגיע נסופוואה לתקופת התרשמות בהפועל באר שבע, והבקיע שני שערים בשתי הופעות בגביע הטוטו, מה שהוביל להחתמתו במועדון, ששיחק בליגה הלאומית. ב-25 באוגוסט 2007 ערך נסופוואה את הופעת הבכורה שלו בליגה הלאומית, כששיחק 90 דקות והבקיע שני שערים במשחק נגד הכח עמידר רמת גן.

מותו

ב-29 באוגוסט 2007 לקה נסופוואה באי-ספיקת לב ומת במהלך משחק אימון נגד מכבי באר שבע באצטדיון וסרמיל. לאחר 40 דקות הוא הובא למרכז הרפואי האוניברסיטאי סורוקה, בו נקבע מותו באופן רשמי. ב-6 בספטמבר 2007 נשרפה גופתו של נסופוואה בזמביה. פרדריק צ'ילובה, נשיא זמביה בעבר, נכח בטקס יחד עם מספר שחקני נבחרת זמביה. הפועל באר שבע הפסיקה את השימוש בחולצה מספר 6 כאות הנצחה.
במהלך עונת 2017/18, במשחק האליפות של הפועל באר שבע מול מכבי תל אביב, הגיעו אשתו ובנו של נסופוואה לביקור באצטדיון טרנר. טיסתם מומנה מגיוס כספים של אוהדי הקבוצה.

קריירה בינלאומית

נסופוואה ערך 33 הופעות בנבחרת זמביה, בהן הבקיע 9 שערים. הוא היה חלק מסגל הנבחרת בגביע אפריקה לאומות 2002.
נגזרת (אלגברה)

באלגברה, נגזרת פורמלית (או סתם נגזרת) היא פונקציה אדיטיבית \ D : R \rightarrow Rמחוג R אל עצמו, המקיימת את חוק לייבניץ לנגזרת של המכפלה, \ D(ab) = a D(b) + D(a)b. הנגזרת הרגילה, כמו גם נגזרות כיווניות, מהוות נגזרת פורמלית.
מחוק לייבניץ נובע, באינדוקציה, ש-\ D^n(ab) = \sum_{k=0}^n \binom{n}{k}D^k(a)D^{n-k}(b).
אם \ D_1,D_2 נגזרות של חוג R, אז גם סוגרי לי שלהן \ [D_1,D_2] = D_1 \circ D_2 - D_2 \circ D_1 היא נגזרת. עובדה זו הופכת את אלגברת הנגזרות \ \operatorname{Der}(R) (שאבריה הם הנגזרות של R) לאלגברת לי, ומקשרת את תורת המבנה של חוגים כלליים (לרבות לא אסוציאטיביים) לתורת המבנה של אלגברות לי.
דוגמה לנגזרת פורמלית היא הפונקציה הגוזרת פולינומים לפי הכללים הרגילים של חשבון דיפרנציאלי, כלומר: D( a_0 + a_1 x + a_2 x^2 ... + a_n x^n ) = a_1 + 2 a_2 x + ... + n a_n x^{n-1}. זוהי נגזרת פורמלית על חוג הפולינומים R = K[x] באשר K הוא שדה. הנגזרת הפורמלית של הפולינומים שימושית בתורת גלואה: פולינום אי-פריק הוא פולינום ספרבילי אם ורק אם הנגזרת שלו אינה מתאפסת.

נגזרת של אלגברות

יהי A חוג, עם נגזרת D : A \rightarrow A. איבר שהנגזרת שלו היא אפס נקרא סקלר. הנגזרת מגדירה את חוג הסקלרים K = \{ a \in A : D(a) = 0\}, שהוא אכן תת-חוג עם יחידה של A (ואפילו סגור רציונלית: ההפכי של סקלר שהוא הפיך ב-A הוא בעצמו סקלר). התוצאה היא שאפשר לראות את A כאלגברה מעל חוג הסקלרים, והנגזרת מקיימת את החוק \ D(\alpha x) = \alpha D(x) לכל סקלר \ \alpha.
נניח, אם כן, ש-A אלגברה קומוטטיבית מעל שדה K. מסמנים ב-\operatorname{Der}_K(A) את האלגברה של הנגזרות של A שכל אברי K הם סקלרים שלהן. זהו מודול מעל A, לפי הפעולה (a \delta)(x) = a \delta(x). חוג האופרטורים הדיפרנציאליים הוא תת-החוג \ \Delta(A) של \ \operatorname{End}_K(A) הנוצר על ידי A ועל ידי הנגזרות \operatorname{Der}_K(A); בתור מודולים מעל \ \Delta(A), אפשר לפרק \ \Delta(A) = A \oplus \Delta(A)\operatorname{Der}_K(A).
בניה זו מכלילה את הדוגמה החשובה של אלגברת וייל, שהיא \ A_n(K) = \operatorname{Der}_K(K[x_1,\dots,x_n]).

גזירה אוניברסלית

כפי שגוזרים אלגברה קומוטטיבית A עם ערכים ב-A, אפשר לגזור את A עם ערכים בכל מודול M מעל A (נגזרת כזו היא פונקציה אדיטיבית \ D : A \rightarrow M המקיימת את האקסיומה \ D(ab) = a D(b) + D(a)b). גם אוסף הנגזרות האלה, \ \operatorname{Der}_K(A,M), הוא מודול מעל A. מודול הדיפרנציאלים (האוניברסלי) הוא המודול \ \Omega הנוצר באופן חופשי על ידי הסמלים \ da לכל \ a\in A, מודולו היחסים \ d\alpha = d(a+b)-da-db = d(ab)-a(db)-b(da)=0 לכל \ \alpha \in K ולכל \ a,b \in A. הפונקציה \ d : A \rightarrow \Omega המוגדרת לפי \ d(a) = da היא אכן גזירה; וכל גזירה עם מקדמים במודול M מתפצלת דרכה באופן יחיד. למעשה, לכל מודול M יש איזומורפיזם \operatorname{Hom}_A(\Omega(A),M) \stackrel{\cong}{\rightarrow} \operatorname{Der}_K(A,M), ובפרט \operatorname{Der}_K(A) \cong \operatorname{Hom}_A(\Omega(A),A). מכאן ברורה החשיבות של \ \Omega = \Omega(A) בהבנת הנגזרות של A. במקרה שבו A הוא חוג הפונקציות על יריעה, מודול הדיפרנציאלים \ \Omega = \Omega(A) משחק תפקיד יסודי בגישה האלגברית לגאומטריה דיפרנציאלית.
גלובוס פלידוס

מבנה 

ה-GP מהווה חלק ממסלול מעגלי שמתחיל ומסתיים בקורטקס המוטורי, ומתפצל בתוך ה-GP לשני מסלולים למסלול הישיר GPI. ולמסלול העקיף GPE. כל סיב לאורך המסלול משמש ערוץ שמייצג משימה פוטנציאלית, כל ערוץ חולף דרך תאים שמהווים תחנות ביניים לצורך עיבוד המידע שמתקבל מהקורטקס. המסלול הישיר חולף דרך ארבע התחנות הבאות: קורטקס, סטריאטום, GPI, תלמוס, קורטקס. המסלול העקיף חולף דרך שבע התחנות הבאות: קורטקס, סטריאטום, GPE, הגרעין התת-תלמי, GPI, תלמוס, קורטקס.

עיבוד מידע ב-GP

המסלול הישיר הוא מעורר תנועה בעיקרו. קיימים בו שלושה מצבים: הראשון, כשלא מתקבל מידע מהקורטקס, העירור הוא מינימלי. השני, כשהקורטקס שולח מידע העירור מתחזק באופן הבא. הקורטקס מעורר את הסטריאטום באמצעות גלטומט, הסטריאטום מעכב את ה-GPI באמצעות גאבא, ה-GPI מפסיק להפריש גאבא לתלמוס ולכן העיכוב של התלמוס יורד, ומאפשר לו לעורר את הקורטקס. השלישי, הקורטקס מפריש דופמין מהחומר השחור לסטריאטום, הדופמין מגביר את העירור על ה-GPI באמצעות היצמדות לקולטנים מסוג D1 בתאים שמוליכים ל-GPI. 
המסלול העקיף הוא בעיקרו מעכב תנועה. אולם יש בו שלושה מצבים שונים. הראשון, כשלא מגיע מידע מהקורטקס, אז הוא לא מעכב תנועה. כשמגיע מידע הוא מעכב תנועה בערוצים מהם מגיע המידע, באופן הבא: הקורטקס מעורר את הסטריאטום באמצעות גלוטמט, הסטריאטום מעכב את ה-GPE באמצעות גאבא, ה-GPE מפסיק להפריש גאבא שמעכב את הגרעין התת-תלמי, הגרעין התת-תלמי מעורר את ה-GPI באמצעות גלוטמט, ה-GPI מעכב את התלמוס באמצעות גאבא, התלמוס לא מעורר את הקורטקס. השלישי, דופמין שמופרש מהחומר השחור לסטריאטום נצמד לקולטנים מסוג D2 שנמצאים בתאים המוליכים ל-GPE, הדופמין מעכב את הגאבא שמופרש מהסטריאטום ובכך מפחית בסופו של דבר את העיכוב על התלמוס. 

מודלים תאורטיים

ההשערה היא שהדופמין שמופרש לגרעין התת-תלמי מעכב את הערוצים בעלי הערך הנמוך ברגע נתון, כשהדופמין שמופרש בסטריאטום מתחרה בו ומצליח ליצור עירור סלקטיבי של הערוץ שמייצג את המשימה הנבחרת הודות לערכו הגבוה באופן מכוון ביחס לדופמין בגרעין התת-תלמי ברגע הנתון. הגאבא שמופרש בסטריאטום ובחומר השחור מפחית את השפעת הדופמין, וההשערה היא שהוא מייצג ערוצים של אירועים שמפחיתים מערך המשימה, כגון יום גשום שמפחית מערכה של משימה שאמורה להתבצע תחת כיפת השמים, פעילות הגאבא מפחית זמנית מערך המשימה, על מנת לעורר משימות בעלי ערך נמוך יותר, ואף משימת ביניים שתפתור את התקלה כגון לבישת מעיל גשם כדי להתמודד עם התקלה, מה שיחזיר למשימה את ערכה המקורי. לעומת המסלול העקיף, המסלול הישיר מווסת את קצב המשימה באמצעות דופמין, שיחסו הכללי יכול להשתנות בהתאם לרמת הדחק שמווסת על ידי המערכת הסימפטטית.